Αγαπητά μέλη της ΕΛΕΤΥΜ,

Όπως κάθε χρόνο, έτσι και φέτος η **ECCOMAS** προκηρύσσει **δύο βραβεία καλύτερης Διδακτορικής Διατριβής** **2024**στην επιστημονική περιοχή της **Υπολογιστικής Μηχανικής**.

Κάθε εθνική εταιρία υπολογιστικής μηχανικής – εν προκειμένω η Ελληνική Εταιρία Υπολογιστικής Μηχανικής (ΕΛΕΤΥΜ) – θα επιλέξει, μετά από διαδικασία αξιολόγησης από ειδική επιτροπή που θα οριστεί από το ΔΣ της ΕΛΕΤΥΜ, την καλύτερη διατριβή και θα την προωθήσει στην ΕCCOMAS με υποψηφιότητα για βράβευση. Προϋπόθεση για τη συμμετοχή είναι η Διατριβή **να έχει ολοκληρωθεί το 2024**.

Σημειώνεται ότι η διατριβή που θα επιλεγεί από την ECCOMAS θα βραβευτεί στο [**Young Investigators Conference (YIC 2025)**](https://yic2025.cimne.com/) και **PhD Olympiad 2025**, που θα διεξαχθεί στην **Πεσκάρα**, **Ιταλία** στις **17-19 Σεπτεμβρίου 2025**. H διατριβή που θα επιλεγεί από την ΕΛΕΤΥΜ μπορεί να συμμετέχει στο PhD Olympiad 2025 χωρίς συνδρομή.

Παρακαλείσθε να ενημερώσετε σχετικά τους συναδέλφους και συνεργάτες σας.

Όσοι ενδιαφέρονται, πρέπει να ταχυδρομήσουν, το αργότερο **μέχρι** **24 Φεβρουαρίου 2025**, ένα αντίγραφο της διατριβής, μια περίληψη 2-3 σελίδων στην Αγγλική και ένα βιογραφικό σημείωμα του διδάκτορα (στην Αγγλική) στην ηλ. διεύθυνση του Καθηγητή Β. Παπαδόπουλου: [vpapado@central.ntua.gr](mailto:vpapado@central.ntua.gr).

Εκ μέρους του ΔΣ της ΕΛΕΤΥΜ

Καθ. Βησσαρίων Παπαδόπουλος

Πρόεδρος ΕΛΕΤΥΜ